**Karmina Šilec**pripravlja s Carmino Slovenico dolgo načrtovani projekt VOGP. Kaj pomeni nenavadna kratica - Voices of Genocide Prevention? Je to kakšno mednarodno gibanje?

"Izmislili smo si okrajšavo za Vokalni orkester glasbe preživetja. Ta kratica deluje dokaj grobo, v skladu s tem je taboriščna ikonografijo " pravi Karmina Šilec o novem projektu, zgodbi o vokalnem ženskem orkestru v japonskem internacijskem taborišču na Sumatri med drugo svetovno vojno. Premierno bo izveden v Unionski dvorani 2. marca.

Gre za izjemno zapuščino odločnosti in trdnosti v grozljivih pogojih, za nas danes, nepredstavljih. Ne vemo veliko o drugi svetovni vojni na drugem koncu sveta, o izjemni krutosti Japoncevin o tem, da je je bilo samo na Javi in Sumatri zajetih in interniranih okoli 29,000 žensk in 33,000 otrok.

"Z VOGP nadaljujem razmislek o moči glasbe v mejnih legah, v povezavi s travmo. Projekt preizprašuje kaj je v glasbi tako pomirjujočega in družbeno potrebnega da zmeraj znova prevzema nadzor sredi najhujšega trpljenja. To sem raziskovala že ob lanskem projektu Evergreen v Operi SNG Ljubljana. Od nekdaj me je zanimala moč glasbe, ko se v poslednjih trenutkih mnogi zatečejo k njej - morda celo večkrat kot Bogu - ali pa je enako navzoča v stikih s tistim nečim višjim od nas." Ta ideja o transecendentalni moči glasbe je bila navzoča tudi v predstavi Evergreen - v povezavi z legendo našega časa - orkestrom na Titaniku. In seveda me zanima me tudi fascinantnost delovanja v skupini, v tem primeru vokalnega orkestra. Na abstraktni ravni zastavljamo isto vprašanje o totalitarnih vzorcih in glasbi v mejnih legah.

Ideja VOGP je nastala na osnovi podatka, da je v Indoneziji, v divjem okolju, nastal korpus, ki je imel tako moč, da je v neznosnih, neizmerno grozljivih okoliščinah za Evropejke in Avstralke iz višjih slojev, brez življenjske izkušnje v robnih razmerah, med podganami in malarijo, da so začele na potrgane listke iz konzerv delale iz spomina aranžmaje na glasbe največjih skladateljev. To so bili aranžmaji na zavidljivem nivoju.  
Dejanski osebi sta vodili ta ženski vokalni orkester v taborišču, večino aranžmajev podpisuje misijonarka Margaret Dryburgh, druga taboriščnica je Nora Chambers, ki je bila študentka na Royal Academy of Music. Po spominu sta zapisovali dela J. S. Bacha, W. A. Mozarta, J. Brahmsa, L. van Beethovna, A. Dvořáka, F. Chopina, M. Ravela in drugih skladateljev. Ogromno moči in poguma sta potrebovali, da jima je uspelo organizirati ta orkester, ker je bilo v taborišču strogo prepovedano petje. Vadile so v nizozemski kuhinji ponoči na skrivaj. Garaža 9 je bila intelektualni in družabni center, kjer so se izvajali pogovori, gledališke predstave in dvakrat mesečno je izšel celo taboriščni časopis in tam se je razvila ideja o ustanovitvi tega edinstvenega primer ženskega zbora, ki je delovala vse do tedaj, ko je več kot polovica pevk umrla. Taboriščnice so mnoge dejavnosti iz svojih prejšnjih življenj skušale prenesti v robne razmere taborišča, hkrati pa bile krut boj za preživetje. Dnevni obrok je pol skodelice tapiokine kaše. Zato so lovile žabe, kuščarje in polže in jih kuhale v konzervah na obrnjenih likalnikih. Vokalni orkester pa je bil poseben fenomen in ko so oganizirale božični koncert leta 1943 in nastopile v “liberation dresses” je bilo to res neverjetno doživetje. Šlo je namreč za tveganje življenja, vsak nastop je namreč predstavljal tveganje, saj so Japonci prepovedovali koncerte. A ko se je orkester naposled javno predstavil, so bili tudi Japonci očarani. To je resnično znamenje moči glasbe, žensk ... Skušajmo si samo predstavljati, kako negibno so sedele pod temnino neba in vsrkavale čudovite zvoke. In kako so njihove misli so odplule stran od lakote, strahu in osamljenosti, umazanije in smradu ter priklicale v spomin mir, red, lepoto svojih prejšnjih življenj.

V knjigi ene od taboriščnic sem prebrala, da jih je ohranjala pri življenju vera v boga, pogled na sončne vzhode in zahode ter transcendentalno petje ženskega vokalnega orkestra."

Vse skladbe so brez besedila, ker so bile taboriščnice pripadnice več nacij, ob Angležinjah in Američankeh tudi Portugalke, Kitajke, Avstralke, Irke. Zato je vsa glasba brez teksta, samo z zlogi so želele imitirati vloge orkstra. Tudi priredbe so narejene za glasove kot bi glasbo izvajal godalni kvartet, in sicer kot prva, druga violina, viola, čelo ...  Tudi starostna struktura pevk VOGP zasedbe je tokrat zelo raznolika, saj so bile med taboriščnicami deklice, pa tudi zrele ženske. Zato je zasedba Carmine Slovenice zanimivo razširjena, generacijsko mešana.

V 80-članski zasedbi je zelo velik razpon, pridružile so se nam pretekle generacije pevk Carmine Slovenice, pridružile so se pevke mojega nekdanjega Ženskega zbora Rotovž. Razpon sega od otrok do zrelejših glasov, kar je posebna izkušnja. V tem prepletu generacij vlada tudi v pripravi projekta posebno vzdušje. Proces spremlja ogromno lepih čustev in izjemna zavzetost. Skozi ta orkester, ki smo ga ustvarili, tudi mi sami čutimo moč glasbe kot vesmogočno.

Med travmo in glasbo je vedno poseben odnos, glasba je lahko je zlorabljena in povzroča še večje trpljenje, lahko pa lajša bolečine. V taboriščih je bilo oboje - mučno prisilno marširanje ob glasbi pihalnega orkestra, igranje na mrazu za zabavo nadrejenih, "show-up" predstave v Treblinki ali pa spet primeri glasbe kot utehe, podobni temu našemu ansamblu iz taborišča Palenbanga v Indoneziji. Paradoksalno je, kako je glasba v obeh poljih enakovredno zastopana - tako za mučenje, zlorabo kot za odrešenje. VOGP je tako svojevsrtno pričevanje o sposobnosti za preživetje, o solidarnosti in predvsem ustvarjalnosti. Je naš poklon pogumu in trdnosti v grozovitih razmerah taborišča na Sumatri in vseh drugih vojnih taboriščih vse do danes.

Projekt VOGP je je bil zastavljen v obdobju, ko še nismo poznali rezultatov financiranja iz vira MZK. Ideja je bila glasbenoscenska uprizoritev,tudi z novo glasbo, scenografijo in z odrskim gibom. Sedanja očiščena koncertna forma je tako dobila drugo bistvo in zdi se, da je še pridobila eno dodatno plast.

**OKVIR**  
**Ironična pozicija je delati projekt v mejnih razmerah, umetniško reprezentirati mejnost, kar v bistvu nenehno počnete, na koncu pa ste se sami znašli v tem mejnem eksistencialnem položaju?**  
"Ta projekt je tematsko kot po naključju izjemno uglašen s trenutnim stanjem Carmine Slovenice, zato ga tudi želimo izvesti prav na ta način. Govori o moči glasbe, o nas, o povezovanju generacij. Sam po sebi govori o kontinuiteti in moči glasbe v povezovanju ljudi, zato mora biti izveden, ne glede okoliščine. Prvotni plan je bil sicer gostovanje na mednarodnem festivalu Operadagen v Rotterdamu, izvedba v Stockholmu ob jubilejnih dogodkih posvečenih legendarnemu Eric Erikssonu, pa gostovanje v SNG Drama v Ljubljani in Tetru Verdi v Italiji.... VOGP je  res Naš projekt. Formacija ansambla VOGP je odraz povezanosti osemdesetih ljudi, ki so globko pripadni Carmini." 